**ა(ა)იპ კოლეჯი ,,ჰორიზონტი“-ს 2020 წლის შესრულებული სამუშაოს ანგარიში**

ა(ა)იპ  კოლეჯი „ჰორიზონტი“ წესდების მე-4-ე მუხლის „ი“ ქვეპუნქტის შესაბამისად წარმოგიდგენთ კოლეჯის საგანმანათლებლო საქმიანობის შესახებ 2020 წლის ანგარიშს.

ა(ა)იპ კოლეჯი ,,ჰორიზონტი“ საგანმანათლებლო პროგრმებზე მიღებას  მხარის სტრატეგიული განვითარების გეგმიდან გამომდინარე შემდეგი მიმართულებით ახორციელებს: ტურიზმი, მომსახურების სფერო, დიზაინი, განათლება, ბიზნესი ადმინისტრირება და სამართალი, ინფორმაციისა და კომუნიკაციის ტექნოლოგიები და ინჟინერია.

2020 წელს ა(ა)იპ  კოლეჯმა ,,ჰორიზონტი“  6 წლით წარმატებით, გაიარა ავტორიზაცია  შემდეგ პროგრამებზე:

1.ბუღალტრული აღრიცხვა (დონე  5)

2.სკოლამდელი აღზრდა (დონე  5)

2020 წელს, პირველად ა(ა)იპ კოლეჯმა ,, ჰორიზონტი“ მოიპოვა უფლება განეხორციელებინა ინტეგრირებული საგანმანათლებლო პროგრამები, რაც გულისხმობს იმას, რომ პირი რომელსაც აქვს მიღებული მხოლოდ საბაზო განათლება, აღნიშნული პროგრამის დასრულების შემდეგ მიიღებს პროფესიულ დიპ;ომს რომელიც გათანაბრებულია საშუალო კლასის ატეტატთან.

3.კომპიუტერული ქსელი და სისტემები (დონე 4,ინტეგრირებული)

4. ელექტროობა(დონე 4, ინტეგრირებული)

5.სარესტოენო მომსახურება (დონე  4, ინტეგრირებული)

2020 წლის საშემოდგომო მიღებაზე რეგისტრაცია მიმდინარეობდა 9  პროფესიულ საგანმანათლებლო პროგრამაზე- 1.კულინარიის ხელოვნება 2. სამკერვალო წარმოება 3. სკოლამდელი აღზრდა 4. ელექტროობა 5. თმის მომსახურება 6. ბუღალტრული აღრიცხვა 7. ელექტროობა(ინტეგრირებული) 8. სარესტორნო მომსახურება (ინტეგრირებული) 9. კომპიუტერული ქელი და სისტემები (ინტეგრირებული) კოლეჯმა სულ 156  სტუდენტი მიიღო, მათ შორის 2 სსსმ პირი.

2020 წელს კოლეჯში განხორციელდა 10 პროფესიული  პროგრამა-1.კულინარიის ხელოვნება 2. სამკერვალო წარმოება 3. სკოლამდელი აღზრდა 4. ელექტროობა 5. თმის მომსახურება 6. ბუღალტრული აღრიცხვა 7. ელექტროობა(ინტეგრირებული) 8. სარესტორნო მომსახურება (ინტეგრირებული) 9. კომპიუტერული ქელი და სისტემები(ინტეგრირებული) 10. ინფორმაციის ტექნოლოგია

 აქტიურ სტუდენტთა  რაოდენობა  შეადგენდა  225 -ს,  მათგან 8 სსსმ/შშმ პირი.

|  |  |
| --- | --- |
| **2019წლის     საშემოდგომო მიღება** | **2020 წლის საშემოდგომომიღება** |
| **პროფესიული****საგანამნათლებლო****პროგრამის****დასახელება** | **ჩარიცხულ პროფესიულ****სტურენტთარაოდენობა** | **პროფესიული****საგანამნათლებლო****პროგრამის     დონე** | **პროფესიული****საგანამნათლებლო****პროგრამის****დასახელება** | **ჩარიცხულ****პროფესიულ****სტურენტთარაოდენობა** | **პროფესიული****საგანამნათლებლო****პროგრამის****დონე** |
| თმისა და სილამაზის მომსახურება | 28 | III | თმის მომსახურება | 28 | III |
| ელექტროობა | 26 | III | ელექტროობა | 16 | III |
| ინფორმაციის ტექნოლოგია | 19 | III | საკერვალო წარმოება | 29 | III |
|  |  | III | კულინარიის ხელოვნება | 28 | III |
| ბუღალტრული აღრიცხვა | 15 | V |
| სკოლამდელი აღზრდა | 15 | V |
| სარესტორნო მომსახურება | 14 | IV |
| კომპიუტერული ქსელი და სისტემები | 13 | IV |
| ელექტროობა | 11 | IV |

კოლეჯში განხორციელებული პროგრამები სრულ თანხვედრაშია გურიის რეგიონის დასაქმების ბაზრის მოთხოვნებთან. კოლეჯი „ჰორიზონტი“ მხარის სოციალურ-ეკონომიკურ განვითარებაში,  ახალგაზრდების ცოდნა-განათლების და ცნობიერების ამაღლებაში მნიშვნელოვან როლს თამაშობს, რომლის ნათელი მაგალითია 2020 წელს განხორციელებული და დაგეგმილი სხვადასხვა მნიშვნელოვანი პროექტები.

2020 წელს გურიის რეგიონში სახელმწიფო პროფესიული განათლების ძლიერი კერის გეოგრაფიული არეალის გაფართოების აუცილებელობიდან გამომდინარე, საქართველოს განათლების, მეცნიერების, კულტურისა და სპორტის სამინისტროს მხარდაჭერით აქტიურად მიმდინარეობდა ჩოხატაურის მუნიციპალიტეტში კოლეჯ „ჰორიზონტი“-ს ფილიალების მშენებლობასთან დაკავშირებული სამუშაოების განხორციელება  ჩოხატაურში, გურამიშვილის N10-სა  და  ჩოხატაურის მუნიციპალიტეტის სოფელ გორაბერეჟოულში.  დაიგეგმა ასევე კოლეჯი ჰორიზონტის ტერიტორიაზე გარე სახელოსნოებისა და ძირითად კორპუსზე ლიფტის აშენება. ყოველივე ეს   ხელს შეუწყობს პროფესიული განათლების მიმღებთა რაოდენობის გაზრდას, რომელიც პირდაპირ კავშირშია კერძო სექტორის განვითარებასთან, უფრო მეტი სამუშაო ადგილების შექმნასთან გურიის რეგიონში და შესაბამისად შრომის ბაზრის მოთხოვნის დაკმაყოფილებასთან კვალიფიციური კადრებით.

ა(ა)იპ კოლეჯ ჰორიზონტს ურთიერთთანამშრომლობის მემორანდუმი აქვს გაფორმებული ასამდე მცირე და მსხვილ საწარმოსთან. განსაკუთრებით აღსანიშნავია

ოზურგეთში მოქმედი  სამკერვალო ფაბრიკა  შ.პ.ს „ოზურგეთ დენიმ“-ი, რომელიც 2000 მდე  სამუშაო ადგილზეა  გათვლილი და ითვალისწინებს  ZARA, MASSIMO DUTTI,  ESPRIT, BERSHKA და MANGO-ს ბრენდის წარმოებას. აღნიშნული საწარმოს გახსნის ერთ-ერთი გარანტი ოზურგეთში გახლდათ კოლეჯი „ჰორიზონტი“-ს არსებობა და ის, რომ ამ დროისათვის უკვე არსებობს მომზადებული კადრები სამკერვალო მიმართულებით. გამომდინარე აქედან ფაბრიკაში პირველ რიგში საქმდებიან კოლეჯის კურსდამთავრებულები.

კოლეჯი აქტიურად თანამშრომლობს სასტუმრო „Paragraph Resort and spa Shekvetili“-თან,  რომელიც 2019 წელს ,,აუტოგრაფ ქოლექშენის“(Autograph Collection) სასტუმროებს შორის ევროპაში პირველ ადგილზე დასახელდა.

2020 წლის დასაქმების მაჩვენებელი შეადგენს 77%-ს.

გურიის საინვესტიციო გარემოს ერთ-ერთ მთავარ მიმზიდველობას  სწორედ კოლეჯი „ჰორიზონტი“ წარმოადგენს. კოლეჯი „ჰორიზონტი“ კოლეჯის და მისი კურსდამთავრებულების ცნობადობის გაზრდის მიზნით მართავს სხვადასხვა ღონისძიებებს კერძო და საჯარო სექტორის წარმომადგენლებთან ინფორმაციის მიწოდების მიზნით. 2020 წელს ქვეყანაშ არსებულმა კოვიდ სიტუაციამ შეზღუდა ხალხმრავალი ღონისძებებისა და ივენთების მოწყობის შესაძლებლობა, თუმცა ამის მიუხედავად კოლეჯი ,,ჰორიზონტი“ აქტიურად განაგრძობდა მუშაობას როგორც ახალი პროგრამების დამატების ასევე მათი პოპულარიზაციის მიმართულებით. 2020 წელს საშემოდგომო მიღებასთან დაკავშირებით მოეწყო ონლაინ ღია კარის დღე, რომელშიც მონაწილეობა მიიღეს კერძო და საჯარო სექტორის წარმომადგენლებმა, დამსაქმებლებმა, კოლეჯის პარტნიორებმა, პოტენციურმა სტუდენტებმა და ყველა დაინტერესებულმა პირმა.

2020 წელს კოლეჯ ,,ჰორიზონტსა“ და ახალგაზრდობის სააგენტოს შორის ურთიერთთანამშრომლობის მემორანდუმი დაიდო, რის შედეგადაც გადამზადდნენ კოლეჯის წარმომადგენლები ახალგაზრდული მუშაკის კომპეტენციაში. ალგაზრდული მუშაკის პროფესიის დანერგვით, ახალგაზრდებს ფორმალურ განათლებასთან ერთად, ხარისხიანი ახალგაზრდული საქმიანობით, არაფორმალური განათლების მიღების შესაძლებლობა ექნებათ.ახალგაზრდული მუშაკები, ახალგაზრდებს მათსავე მუნიციპალიტეტში, იმ საკვანძო კომპეტენციებს განუვითარებენ, რომლებიც სრულფასოვანი ცხოვრებისა და განვითარებისთვის სჭირდებათ.

3 აგვისტოს, ა(ა) იპ კოლეჯ ,,ჰორიზონტში" ღია კარის დღე ჩატარდა. ღონისძიების ფარგლებში მოეწყო იმ პროგრამების პრეზენტაცია, რომლებზეც სასწავლებელმა 2020 წლის შემოდგომაზე მიღება გამოაცხადა. შეხვედრის ფარგლებში აპლიკანტებმა, სტუმრებმა და ყველა დაინტერესებულმა პირმა ამომწურავი ინფორმაცია მიიღო პროფესიული პროგრამების, პროფესიული ტესტირების, ჩარიცხვის შემდგომი პროცედურებისა და სხვა საინტერესო დეტალების შესახებ.

კოლეჯი 2020 წლის შემოდგომას უამრავი სიახლით შეხვდა, მათ შორის ახალი ინტეგრირებული პროგრამებით, რომელთა დამთავრების შემდეგ სტუდენტები მიიღებენ სრული ზოგადი (12 კლასის) ატესტატთან გათანაბრებულ დიპლომს.

5 ივლისს განათლების, მეცნიერების, კულტურისა და სპორტის მინისტრის მოადგილე, თამარ ქიტიაშვილი, დასავლეთ საქართველოში ვიზიტის ფარგლებში, კოლეჯ „ჰორიზონტს“ ესტუმრა და დეტალურად გაეცნო სასწავლო პროცესის აღდგენისთვის მიმდინარე მოსამზადებელ სამუშაოებს. მინისტრის მოადგილემ განაცხადა, რომ , ა(ა)იპ კოლეკო ,,ჰორიზონტი» სრულ მზადყოფნაშია, უსაფრთხოების ყველა ნორმის დაცვით, ჩვეულ რეჟიმში განაახლოს სასწავლო პროცესი და სტუდენტებს შეუქმნას უსაფრთხო სასწავლო გარემო.

2020 წლის თებერვალში, კოლეჯმა მონაწილეობა მიიღო განათლების მე-10 საერთაშორისო გამოფენაში, სადაც წარმატებით წარდგა დაინტერესებული პირების, დამსაქმებლების, სხვადასხვა საგანმანათლებლო დაწესებულებებისა და დამთვალიერებლების წინაშე. გამოფენაზე დამთვალერებლების განსაკუთრებული ყურადღება გამოიწვია კოლეჯის სტუდენტებისა და კურსდამთავრებულების ნამუშევრებმა.

2020 წელს კოლეჯ „ჰორიზონტი“-ს დირექტორმა, ნანა ჯოლიამ, ვილნიუსის ტექნოლოგიურ პროფესიულ სასწავლებელსა და სერვისული ბიზნესის კოლეჯში სამუშაო შეხვედრები გამართა.

შეხვედრაზე მხარეებს შორის სამომავლო თანამშრომლობაზე და ერთობლივი პროექტების განხორციელების შესაძლებლობაზე ისაუბრეს. შეთანხმდნენ, რომ ევროპელი კოლეგები დაეხმარებიან კოლეჯ „ჰორიზონტს“ მართვის დასავლური სტანდარტების საუკეთესო პრაქტიკის გაზიარებაში, რათა პროფესიული განათლება კიდევ უფრო მიმზიდველი გახდეს ყველა ასაკის ადამიანისთვის, დაინერგოს სხვადასხვა სტუდენტური სერვისები და ხელი შეეწყოს „ჰორიზონტის“ ინსტიტუციურ და ინტერნაციონალურ გაძლიერებას.

თავის მხრივ ლიეტუველი კოლეგების დაინტერესება გამოიწვია კოლეჯ „ჰორიოზნტი“-ს საჯარო-კერძო პარტნიორობის წარმატებულმა მაგალითებმა. ადგილობრივი და ცენტრალური ხელისუფლების ჩართულობამ და როლმა პროფესიული განათლების განვითარებაში.

მნიშვნელოვანი იყო საქართველოს განათლების, მეცნიერების, კულტურისა და სპორტის მინისტრის მოადგილის, თამარ ქიტიაშვილის ვიზიტი ოზურგეთის კოლეჯ „ჰორიზონტში“ , სადაც მან კოლეჯის სასწავლო ლაბორატორიები მოინახულა, სტუდენტებს შეხვდა და პროგრამების მიმდინარეობასა და არსებულ საჭიროებებზე მიიღო ინფორმაცია.

ვიზიტის ფარგლებში თამარ ქიტიაშვილმა სამუშაო შეხვედრა გამართა გურიის გუბერნატორთან, ადგილობრივი თვითმმართველობისა და კერძო სექტორის წარმომადგენლებთან. შეხვედრაზე ყურადღება გამახვილდა რეგიონში პროფესიული განათლების ქსელის გაფართოებასა და ადგილობრივ ბიზნესთან მჭიდრო თანამშრომლობაზე.

შეხვედრაზე გურიის გუბერნატორმა ისაუბრა კოლეჯის როლზე რეგიონის ეკონომიკური განვითარების პროცესში და ადგილობრივი თვითმმართველობის წარმომადგენლებთან ერთად მზაობა გამოთქვა, ხელი შეუწყოს კოლეჯ „ჰორიზონტისა“ და, ზოგადად, რეგიონში პროფესიული განათლების განვითარებასა და კურსდამთავრებულთა დასაქმებას.

განათლების, მეცნიერების, კულტურისა და სპორტის სამინისტროს მხარდაჭერით ამ ეტაპზე ჩოხატაურის მუნიციპალიტეტში აქტიურად მიმდინარეობს კოლეჯ „ჰორიზონტის“ ფილიალის ორი სასწავლო კორპუსის მშენებლობა, სადაც პროგრამები სოფლის მეურნეობის, ტურიზმის, სასტუმრო მომსახურების, გადამუშავებისა და სოფლის მეურნეობის მიმართულებით ამოქმედდება. მნიშვნელოვანი ინფრასტრუქტურული პროექტები ხორციელდება კოლეჯის ოზურგეთის ბაზაზეც. წლის ბოლოსთვის დასრულდება დამხმარე შენობის მშენებლობა, სადაც სახელოსნოები და ლაბორატორიები გაიხსნება. ეს კი კოლეჯს დამატებითი პროფესიული პროგრამების ამოქმედების შესაძლებლობას მისცემს.

2020 წელს კოლეჯი აგრძელებდა პროფესიული მომზადება-გადამზადების პროგრამების განხორციელებისა, რომლის ფარგლებშიც პირველ ეტაპზე გადამზადდა 20 ადამიანი 2 სპეციალობაზე-გარე განათების ელექტრო მემონტაჟე და დისტანციური IT მხარდაჭერის სპეციალისტი. 2020 წელს შემუშავდა გადამზადების პროგრამა ,,კერძების მომზადება სხვადასხვა ტექნოლოგიური მეთოდით“.

კოლეჯი „ჰორიზონტი“ მუდმივად  ჩართულია შრომის ბაზრის კვლევის და დასაქმების  საკითხებში, როგორც გურიის მხარეში ასევე მის ფარგლებს გარეთ. კოლეჯი  მზად არის მიიღოს ყველა შესაძლო გამოწვევა და დაკვეთა ბიზნესის, საზოგადოების მხრიდან და უზრუნველყოს მაღალკვალიფიციური კადრების მიწოდება .